CELEX: 22019D2233
Language: sk
Date: 2019-12-02 00:00:00
Title: Rozhodnutie Výboru pre DHP č. 1/2019 zriadeného Dočasnou dohodou o hospodárskom partnerstve medzi Ghanou na jednej strane a Európskym spoločenstvom a jeho členskými štátmi na strane druhej z 2. decembra 2019 týkajúce sa pristúpenia Chorvátskej republiky k Európskej únii [2019/2233]

27.12.2019   
               
               
                  SK
               
               
                  Úradný vestník Európskej únie
               
               
                  L 333/154
               
            
         ROZHODNUTIE VÝBORU PRE DHP č. 1/2019 ZRIADENÉHO DOČASNOU DOHODOU O HOSPODÁRSKOM PARTNERSTVE MEDZI GHANOU NA JEDNEJ STRANE A EURÓPSKYM SPOLOČENSTVOM A JEHO ČLENSKÝMI ŠTÁTMI NA STRANE DRUHEJ
         z 2. decembra 2019
         týkajúce sa pristúpenia Chorvátskej republiky k Európskej únii [2019/2233]
         VÝBOR PRE DHP,
         so zreteľom na Dočasnú dohodu o hospodárskom partnerstve medzi Ghanou na jednej strane a Európskym spoločenstvom a jeho členskými štátmi na strane druhej (ďalej len „dohoda“), ktorá bola podpísaná v Bruseli 28. júla 2016 a predbežne sa vykonáva od 15. decembra 2016, a najmä na jej články 76, 77 a 81,
         so zreteľom na Zmluvu o pristúpení Chorvátskej republiky k Európskej únii (ďalej len „Únia“) a akt o pristúpení k dohode, ktorý Chorvátska republika uložila 8. novembra 2017,
         keďže:
         
                     (1)
                  
                  
                     Dohoda sa uplatňuje na jednej strane na územia, na ktorých sa uplatňuje Zmluva o fungovaní Európskej únie a za podmienok stanovených v uvedenej zmluve, a na druhej strane na územie Ghany.
                  
               
                     (2)
                  
                  
                     Podľa článku 77 dohody môže Výbor pre DHP rozhodnúť o akýchkoľvek pozmeňujúcich opatreniach, ktoré môžu byť potrebné v súvislosti s pristúpením nových členských štátov k Únii,
                  
               PRIJAL TOTO ROZHODNUTIE:
         
            Článok 1
            Chorvátska republika ako zmluvná strana dohody rovnakým spôsobom ako ostatné členské štáty Únie prijíma a berie na vedomie znenie dohody, ako aj príloh, protokolov a vyhlásení, ktoré sú k nej pripojené.
         
         
            Článok 2
            Článok 81 dohody sa nahrádza takto:
            
               
                  „Článok 81
                  Autentické znenia
                  Táto dohoda je vyhotovené v dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom všetky znenia sú rovnako autentické.“
               
            
         
         
            Článok 3
            Európska únia oznámi Ghane chorvátske znenie dohody.
         
         
            Článok 4
            
               1.   Ustanovenia dohody sa uplatňujú na tovar vyvážaný buď z Ghany do Chorvátskej republiky alebo z Chorvátskej republiky do Ghany, ktorý spĺňa pravidlá pôvodu platné na území zmluvných strán dohody a ktorý bol k 15. decembru 2016 v colnom režime tranzit alebo v dočasnom uskladnení, v colnom sklade alebo v slobodnom pásme v Ghane alebo v Chorvátskej republike.
            
            
               2.   V prípadoch uvedených v odseku 1 sa poskytuje preferenčné zaobchádzanie pod podmienkou, že colným orgánom dovážajúcej krajiny sa do štyroch mesiacov od nadobudnutia účinnosti tohto rozhodnutia predloží dôkaz o pôvode dodatočne vydaný colnými orgánmi vyvážajúcej krajiny.
            
         
         
            Článok 5
            Ghana sa zaväzuje, že nevznesie žiadne nároky a žiadosti, nezavedie žiadne nápravné opatrenia, ani nezmení alebo nezruší žiadnu koncesiu podľa článkov XXIV.6 a XXVIII Všeobecnej dohody o clách a obchode (GATT) z roku 1994 alebo článku XXI Všeobecnej dohody o obchode so službami (GATS) v súvislosti s pristúpením Chorvátskej republiky k Únii.
         
         
            Článok 6
            Toto rozhodnutie nadobúda účinnosť dňom jeho podpisu.
            Články 3 a 4 sa však uplatňujú od 15. decembra 2016.
         
         
            V Bruseli 2. decembra 2019
            
               
                  Za Ghanu
               
               Alan KYEREMATEN
               
                  minister obchodu a priemyslu Ghanskej republiky
               
            
            
               
                  Za Európsku úniu
               
               Phil HOGAN
               
                  komisár pre obchod Európska komisia